Ing taun 1992 Ben Arps promosi lan lulus ujian S3 ing Universitas Leiden. Judhul dhisèrtasiné ya iku "Tembang in Two Traditions". Studhiné iki, kaya wis dibahas ing dhuwur, nyinanoni prakara transmisi pamentasan tembang macapat ing rong papan; ya iku ing Ngayogyakarta lan Banyuwangi. Ngayogyakarta iku punjer kabudayan Jawa ing Jawa Tengah lan Banyuwangi iku laladan pinggiran. Studhiné Ben Arps iki astamiwa amarga bisa ndokok tradhisi kuna tembang Jawa ing konteks modhèren.